Un Ferrari furat în 1995 la Londra, de la un fost pilot de Formula 1, a fost recuperat de poliție
Un Ferrari rar, furat în urmă cu 28 de ani de la un fost pilot de Formula 1 din Londra, a fost recuperat de poliție, scrie BBC.
Ferrari-ul roșu F512M a fost expediat în Japonia după ce a fost furat de la Gerhard Berger în 1995, a declarat Poliția Metropolitană. Mașina, în valoare de 350.000 de lire sterline, a fost unul dintre cele două Ferrari furate la vremea respectivă. Celălalt este în continuare dispărut.
Ofițerii au declarat că au lucrat cu Ferrari și cu dealeri auto internaționali într-o anchetă "minuțioasă". Nu au fost efectuate arestări.
Mașina sport a fost furată în aprilie 1995, în timp ce Gerhard Berger se afla la Marele Premiu San Marino din Imola, Italia.
Unitatea de combatere a criminalității organizate a forțelor de ordine și National Crime Agency au descoperit că mașina se afla în Japonia până când a fost adusă înapoi în Marea Britanie, la sfârșitul anului 2023.
Ferrari a alertat forțele de ordine în ianuarie, după ce a efectuat verificări asupra modelului, care a fost cumpărat de un client din SUA.
Polițistul Mike Pilbeam a declarat: "Ferrari-ul furat – cu o valoare apropiată de 350.000 de lire sterline – a dispărut timp de mai bine de 28 de ani înainte de a reuși să îi dăm de urmă în doar patru zile".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank